OpenLLM-France/wikimedia huggingface dataset:
# Maruina pilosella

Maruina pilosella és una espècie d'insecte dípter pertanyent a la família dels psicòdids que es troba a Sud-amèrica: el Brasil (São Paulo) i l'Argentina (Tucumán).

## Referències

* ↑ uBio (anglès)
* 1 2 Catalogue of Life (anglès)
* ↑ uBio (anglès)
* ↑ Duckhouse, D. A., 1968. Psychodidae (Diptera, Nematocera) collected by Mr. Plaumann in Southern Brazil. Proceedings of the Royal Entomological Society of London. Series B, Taxonomy, 37: 29–40. «Enllaç».
* ↑ Global Species Arxivat 2016-03-04 a Wayback Machine. (anglès)
* ↑ Freddy Bravo, 2005. Three New Species of Maruina (Müller) (Diptera, Psychodidae) from Brazil. Revista Brasileria de Zoologia, 22 (3): 639-644. «PDF».
# César Mantilla Lautrec

César Mantilla Lautrec (Ceuta, 1902 - Madrid, 13 de juny de 1973) fou un militar espanyol, Capità general de la V Regió Militar i Cap de l'Alt Estat Major de l'Exèrcit de Terra durant el franquisme.
Ingressà a l'exèrcit espanyol en 1917. Va lluitar a la Guerra del Rif. En esclatar la guerra civil espanyola era Cap d'Estat Major de la XI Brigada d'Infanteria, i es va unir als insurrectes. Va ascendir a tinent coronel per mèrits de guerra i a general de brigada en 1956. En 1961 fou ascendit a general de divisió i nomenat Director general d'Organització i Campanya de l'Estat Major de l'Exèrcit. El novembre de 1964 ascendí a tinent general fou nomenat Capità general de la V Regió Militar, càrrec que deixà el juliol de 1965 quan fou nomenat Cap de l'Estat Major de l'Exèrcit de Terra. Abandonà aquest càrrec quan va passar a la reserva el 31 de maig de 1968. Va morir a Madrid el 13 de juny de 1973.

## Referències

* ↑ El teniente general Mantilla Lautrec, ABC, 13 de juny de 1973
* ↑ Decreto 2227/1965, de 21 de julio, por el que se nombra Jefe del Estado Mayor Central del Ejército al Teniente General don César Mantilla Lautrec.
* ↑ Decreto 1196/1968, de 31 de mayo, por el que se dispone que el Teniente General don César Mantilla Lautrec pase al grupo de «Destino de Arma o Cuerpo».
# Pietro Lori

Pietro Lori va ser un ciclista italià que es va especialitzar en el ciclisme en pista. Sempre competint com amateur, va guanyar una medalla de bronze al Campionat del món de mig fons de 1911, per darrere de l'anglès Leon Meredith i el neerlandès Bertus Mulckhijze.

## Referències

* Resultats a sitiodeciclismo.net'
* Resultats a cyclebase.nl'
* Resultats a museociclismo.it
# Negra Cucaracha

Negra Cucaracha és un grup d'horror punk i terror folk basc, amb banjo i cigar box guitar, que canta en castellà i anglès i que va ser fundat per Joel Bruna el 2020 com a home orquestra. En els concerts, els seus membres toquen amb caretes antigàs i micròfons incorporats de fabricació casolana en un ambient de llum roja, fum i foscor.
Les seves lletres expliquen històries dramàtiques sobre suïcidis, mort, humor negre i sensacions estranyes amb tocs gore i localitzades en mons contaminats i postapocalíptics. El grup va fer una versió country de la cançó «Más allá del cementerio» d'Eskorbuto.

## Membres

* Joel Bruna: banjo i veu
* Luis Carlos Orduz «Charlie»: guitarra
* Mikel López de Ciordia: contrabaix
* Jónatan Munuera: bateria

## Discografia

* Negra Cucaracha Terrorfolk (2020)
* Disaster songs (EP, 2022)

## Referències

* ↑ González, Carlos. «Alaveses en el ARF: Negra Cucaracha Terrorfolk, nacidos para tocar en Mendizabala» (en castellà), 13-05-2022. [Consulta: 7 octubre 2023].
* 1 2 Cubillo, Óscar. «Nos está funcionando la jugada» (en castellà). El Correo, 15-07-2022. [Consulta: 7 octubre 2023].
* ↑ Triviño, Borja. «Negra Cucaracha Terrorfolk: letras oscuras para paisajes post-apocalípticos» (en castellà). Gasteiz Hoy, 29-08-2020. [Consulta: 7 octubre 2023].
* ↑ «Entrevista a Negra Cucaracha Terrorfolk: el apocalipsis a la vuelta de la esquina» (en castellà). Isalive, 07-06-2022. [Consulta: 7 octubre 2023].
* ↑ Amor Herrero, Sergio. «Reseña de Negra Cucaracha Terrorfolk “Disasters songs” (2022)» (en castellà). Mondo Sonoro, 26-07-2022. [Consulta: 7 octubre 2023].
# 511

El 511 (DXI) fou un any comú començat en dissabte del calendari julià.

## Esdeveniments

* Divisió del Regne dels Francs entre els quatre fills de Clodoveu I.

## Referències

* ↑ Wood, Ian. Administration, law and culture in Merovingian Gaul. Cambridge: Cambridge University Press, 1990, p. 63-81. DOI 10.1017/cbo9780511584008.005. ISBN 978-0-511-58400-8.
# Mario Fazio

Mario Fazio (Catània, 26 de juliol de 1919 - Catània, 14 de novembre de 1983) va ser un ciclista italià que fou professional entre 1941 i 1956. En el seu palmarès destaquen dues victòries d'etapa al Giro d'Itàlia, una el 1949, edició en la que portà la maglia rosa durant tres etapes, i una el 1950.

## Palmarès

* 1943
** 1r al Giro de Romanya
* 1944
** 1r a la Coppa Caldirola
* 1945
** Vencedor d'una etapa al Giro de la Província de Reggio Calàbria
* 1947
** 1r al Circuito dos Campeões
* 1948
** 1r al Circuit de la Vienne
** 1r al Tour de Calvados
** 1r al Tour d'Alsàcia-Lorena
* 1949
** 1r al Circuit de Malveira
** Vencedor d'una etapa al Giro d'Itàlia
* 1950
** Vencedor d'una etapa al Giro d'Itàlia

### Resultats al Giro d'Itàlia

* 1946. 20è de la classificació general
* 1947. 31è de la classificació general
* 1949. 11è de la classificació general. Vencedor d'una etapa
* 1950. 47è de la classificació general. Vencedor d'una etapa
* 1951. 67è de la classificació general

### Resultats al Tour de França

* 1948. Abandona (1a etapa)

## Referències

* ↑ «FAZIO Mario». [Consulta: 25 novembre 2022].
* ↑ ONLUS®, Museo del Ciclismo Associazione Culturale. «Museo del Ciclismo - Mario FAZIO» (en italià). [Consulta: 25 novembre 2022].

## Enllaços externs

* Fitxa i biografia de Mario Fazio a museociclismo.it
* Fitxa de Mario Fazio a sitiodeciclismo.net
# Briana Cuoco

Briana Justine Cuoco (nascuda el 29 de novembre de 1988) és una actriu, cantant i coreògrafa nord-americana. És germana de l'actriu Kaley Cuoco.

## Referències

* ↑ Petski, Denise. «'The Flight Attendant': Briana Cuoco To Recur In HBO Max Series» (en anglès). Deadline Hollywood, December 5, 2019. Arxivat de l'original el April 25, 2020. [Consulta: April 22, 2020].
# César Martín Villar

César Martín Villar (Oviedo, Astúries, 3 d'abril de 1977), és un exfutbolista professional asturià que jugava com a defensa central. Va destacar al Reial Oviedo, i va acabar la carrera a l'Hèrcules CF de la Segona Divisió. Va ser internacional amb la selecció espanyola.

## Trajectòria

Amb 18 anys, va debutar en La Lliga el 9 d'abril de 1995, en un Real Valladolid CF-Reial Oviedo (temporada 1994/95). Com a jugador ovetenc va jugar 101 partits de lliga durant unes 5 temporades en el club carbayón.
En la temporada 1999/00 va ser traspassat al Deportivo de La Corunya per 7 milions d'euros. En el club gallec li va costar assolir la titularitat per causa de diverses lesions. En el Depor ha aconseguit tots els títols a nivell estatal que existeixen (Lliga, Copa del Rei i Supercopa d'Espanya), i va assolir un subcampionat de La Lliga en la 2001/02. Ha disputat partits de Copa de la UEFA i diverses edicions de la Lliga de Campions de la UEFA. En el Deportivo va jugar en les posicions de lateral dret com en el centre de la defensa.
Va passar de puntetes pel Llevant UE i pel Bolton Wanderers abans de fitxar per l'equip alacantí de l'Hèrcules CF.

## Selecció

Ha estat internacional amb Espanya, en les seleccions sub-19, sub-21 i absoluta. Amb la selecció sub-19 va aconseguir l'Europeu de 1995 en imposar-se en la final celebrada a Katerini (Grècia), a Itàlia per 4 gols a 1. Posteriorment va jugar amb la selecció sub-21 on va arribar a ser el capità del combinat espanyol.
Ha participat en 12 ocasions amb la selecció espanyola. Va debutar amb l'absoluta sota les ordres del que era en aquells dies seleccionador espanyol José Antonio Camacho, el 18 d'agost de 1999, en un partit amistós contra Polònia disputat a Varsòvia (1-2). No va ser seleccionat per a les fases finals de l'Eurocopa 2000 ni la Copa Mundial 2002.
El 19 de novembre de 2003, va disputar el partit de tornada de la repesca de classificació per a l'Eurocopa 2004 en l'Ullevaal Stadion d'Oslo contra Noruega. La victòria per 0-3 va salvar la irregular trajectòria de la selecció espanyola en la fase prèvia. Va acudir a l'Eurocopa 2004 disputada a Portugal, on Espanya va caure en la fase prèvia superada per Grècia (posteriorment campiona) i Portugal (subcampiona). El seu últim partit com a internacional va ser el 5 de juny de 2004 en el Coliseum Alfonso Pérez de Getafe, en un amistós davant la selecció d'Andorra (4-0).

## Palmarès

* Europeu sub-19 (1995)
* Lliga espanyola (2000)
* Supercopa espanyola (200o i 2002)
* Copa del Rei (2002)

## Altres

El 2008 es va adherir a la campanya Doi la cara pola oficialidá en favor de l'oficialitat de l'asturià.
# Picotet de les vàrzees

El picotet de les vàrzees (Picumnus varzeae) és una espècie d'ocell de la família dels pícids (Picidae) que habita la selva humida, normalment a prop de l'aigua, de les terres baixes del Brasil amazònic.
# Abans de la posta

Abans de la posta (títol original en anglès: Before Sunset) és una pel·lícula estatunidenca de Richard Linklater estrenada el 2005. Es tracta de la continuació d'Abans de l'alba. Ha estat doblada al català.

## Argument

Han passat nou anys des de la trobada de Jesse i Celine a Viena (Abans de l'alba). Jesse s'ha fet un escriptor d'èxit, Céline una militant ecologista. Mentre que Jesse respon a una entrevista i dedica els seus llibres en una llibreria anglòfona de París (Shakespeare and Company), apareix Celine. Aquesta s'ha vist retratada en el personatge de l'últim llibre de Jesse. Decideixen caminar una mica pels carrers de París.
Es descobreix que Celine no va poder anar a la cita que s'havien fixat sis mesos després de la seva trobada a Viena. Explica a Jesse que havia hagut d'anar a l'enterrament de la seva àvia. En nou anys, han passat moltes coses, i Jesse és casat i pare. Jesse i Celine es lamenten molt de no haver-se vist durant tot aquest temps, i de no haver intercanviat les seves adreces. Després d'un passeig en vaixell de passeig sobre el Sena, Jesse acompanya Celine a casa seva, al seu pis.

## Repartiment

* Ethan Hawke: Jesse
* Julie Delpy: Celine
* Vernon Dobtcheff: Gerent de la llibreria
* Louise Lemoine Torrès: Periodista 1
* Rodolphe Pauly: Periodista 2
* Mariane Plasteig: Cambrera
* Diabolo: Philippe
* Denis Evrard: Empleat del vaixell
* Albert Delpy: Home de la braseria
* Marie Pillet: Dona al tribunal

## Premis i nominacions
### Premis

* 2004. National Board of Review menció especial a la millor pel·lícula
* 2004. San Francisco Film Critics Circle a la millor actriu per Julie Delpy
* 2005. Empire Awards a la millor actriu per Julie Delpy

### Nominacions

* 2004. Os d'Or
* 2005. Oscar al millor guió adaptat per Richard Linklater, Julie Delpy, Ethan Hawke i Kim Krizan

## Referències

* ↑ esadir.cat. Abans de la posta. esadir.cat.
* ↑ Scott, A. O. «FILM REVIEW; Reunited, Still Talking, Still Uneasy» (en anglès). The New York Times.
# Aspiració

«Aspiració» té aquests significats:
* Aspiració de cossos estranys a l'aparell respiratori, en el camp de la medicina.
* Aspiració en el camp de la fonètica.
Viccionari
# Boxets

Boxets és un grup de rock cantat en català originari de la ciutat de Terrassa (Vallès Occidental). Practica un estil que es pot incloure, de forma global, dins el gènere del rock. Malgrat això, trobem una barreja de temes que van des del pop-rock al rock dur, passant per alguna incursió al punk. Les lletres oscil·len entre la realitat i la ficció. Es va formar l'estiu de l'any 1995. Té 5 discs editats per la discogràfica Temps Record: el disc Quimera (any 2003), el disc Follia (any 2008), el disc Æntropia (any 2012), el disc A prop (any 2016), que és un recull de temes dels altres 3 discs reversionats en format acústic i conté dues cançons noves (Bombolles de colors i Tennessee), i el disc Gris (any 2022).
L'any 2016 Boxets va publicar un videoclip solidari "Bombolles de colors" que en tan sols dues setmanes va superar les 65.000 visualitzacions a la plataforma YouTube (canal). La finalitat del videoclip era recaptar fons per a la recerca en immunodeficiències primàries. Aquesta iniciativa de Boxets, juntament amb la Barcelona PID Foundation, va aconseguir recaptar més de 30.000€ que es van entregar a l'Hospital Universitari Vall d'Hebron. Actualment aquest videoclip és el més vist de la banda, amb més de 100.000 visualitzacions.

## Discografia

* Quimera (2003)
* Follia (2008)
* Æntropia (2012)
* A prop (2016)
* Gris (2022)

## Referències

* 1 2 3 4 5 6 «[Entrevista 02/07: Boxets en concert al parc dels Catalans]». Terrassa 21, 24-06-2010. [Consulta: 15 abril 2012].
* ↑ «Quimera – TempsRecord». [Consulta: 12 novembre 2022].
* 1 2 Enderrock.cat. «Boxets - Follia | Enderrock.cat». [Consulta: 12 novembre 2022].
* 1 2 Enderrock.cat. «Boxets - Entropia | Enderrock.cat». [Consulta: 12 novembre 2022].
* 1 2 Enderrock.cat. «Boxets - A prop | Enderrock.cat». [Consulta: 12 novembre 2022].
* 1 2 Enderrock.cat. «Boxets - Gris | Enderrock.cat». [Consulta: 12 novembre 2022].
* ↑ Enderrock.cat. «Les bombolles solidàries de Boxets | Enderrock.cat». [Consulta: 12 novembre 2022].
* ↑ «Bombolles de colors recapta més de 30.000€ per la recerca en immunodeficiències primàries». [Consulta: 12 novembre 2022].
* ↑ «Boxets - Bombolles de Colors [Videoclip Oficial - BCN PID Foundation - Vall d'Hebron]». [Consulta: 12 novembre 2022].

## Enllaços externs

* Pàgina Reverbnation oficial dels Boxets
* Totes les lletres de les cançons dels Boxets a la pàgina Viasona
# Mary Musgrove

Mary Musgrove, coneguda com a Coosaponakeesa entre els creek, (1700-1763) fou una diplomàtica d'ascendència mestissa entre yamacraw i anglesa. Va servir com a enllaç cultural entre la colònia de Geòrgia i la seva comunitat nativa americana a mitjans del segle xviii. Musgrove va aprofitar el seu biculturalisme per protegir els interessos dels creek, mantenir la pau a la frontera i ampliar els seus negocis com a comerciants. Així com Pocahontas que estava a la colònia de Jamestown i com Sacajawea que estava a l'expedició de Lewis i Clark, també Musgrove va estar a la colònia de Geòrgia.

## Referències

* ↑ «Mary Musgrove» (en anglès). Georgia Historical Society.
* ↑ «Mary Musgrove (ca. 1700-ca. 1763)» (en anglès). [Consulta: 17 febrer 2018].
# César Miguel Rebosio Compans

César Miguel Rebosio Compans és un futbolista peruà, nascut a Lima, el 20 d'octubre de 1976. Ocupa la posició de defensa.
Ha militat en un bon grapat d'equips del seu país, com l'Sporting Cristal o l'Sport Boys. Entre 2001 i 2005 va disputar la competició espanyola, primer amb el Reial Saragossa, amb qui guanyà la Copa del Rei del 2004, i després amb l'Almeria. Més tard retornaria a Europa per jugar amb el PAOK grec.

## Internacional

Rebosio ha estat internacional amb la selecció del Perú en 60 ocasions. Amb el combinat inca ha participat en les edicions de 1997, 1999 i 2004 de la Copa Amèrica.
# Adelaida City FC

L'Adelaida City Football Club és un club de futbol australià de la ciutat d'Adelaida.

## Història

El club va ser fundat l'any 1946 a la rebotiga d'una botiga d'esports propietat de Mario Bailetti juntament amb d'altres homes, membres d'un petit club anomenat Savoia. Inicialment va rebre el nom de Juventus, canviant a Juventus d'Adelaida el 1960. No fou fins a l'any 1977 que adoptà el nom Adelaida City (anglès: Adelaide City.

## Palmarès

* Lliga de Campions de l'OFC:
** 1987
* Lliga australiana de futbol:
** 1986, 1991–92, 1993–94
* Copa australiana de futbol:
** 1979, 1989, 1991–92

## Referències

* ↑ «A history to be proud of». Adelaide City FC. Arxivat de l'original el 15 de març 2018. [Consulta: 15 març 2018].
* ↑ «Australia - List of Champions». RSSSF. [Consulta: 1r setembre 2023].
* ↑ «Australia - List of Cup Winners». RSSSF. [Consulta: 1r setembre 2023].
# Picotet escatós

El picotet escatós (Picumnus squamulatus) és una espècie d'ocell de la família dels pícids (Picidae) que habita la malesa i les clarianes dels boscos decidus, fins als 1900 m, a Colòmbia oriental i Veneçuela septentrional.
# Neoperla flexiscrotata

Neoperla flexiscrotata és una espècie d'insecte plecòpter pertanyent a la família dels pèrlids.

## Descripció

* El mascle fa entre 11,5 i 13 mm de llargària, mentre que la femella oscil·la entre 15 i 17.
* Els adults presenten el cap de color groc, les antenes de color marró fosc i les ales transparents.

## Hàbitat

En el seu estadi immadur és aquàtic i viu a l'aigua dolça, mentre que com a adult és terrestre i volador.

## Distribució geogràfica

Es troba a la Xina: Guangxi i Guizhou.

## Referències

* ↑ Needham, 1905. Proc.Biol.Soc.Wash. 18:108.
* ↑ uBio (anglès)
* ↑ Du, 2000. Entomotaxonomia 22(1):2.
* ↑ Catalogue of Life (anglès)
* 1 2 Two New Species of the Genus Neoperla Needham (Plecoptera: Perlidae: Perlinae) from Guizhou, China (anglès) i (xinès)
* 1 2 Plecoptera Species File (Version 1.1/4.0) (anglès)
* ↑ Du & Sivec, 2004. A: Anònim. Insects from Mt. Shiwandashan Area of Guangxi. China Forestry Publishing House, 41.
* ↑ Perlidae Species Listing Arxivat 2011-01-16 a Wayback Machine. (anglès)

## Bibliografia

* 杜予州. 中国科二新记录种记述(J). 浙江农业大学学报，1998，24(4):392-394.
* 杜予州. 翅目：福建昆虫志(卷3)(黄邦侃主编)(M). 福州：福建科学技术出版社, 1999,301-335.

## Enllaços externs

* Encyclopedia of Life (anglès)
* BioLib (anglès)
# Abu (grup volcànic)

Abu (en japonès 阿武火山群, Abu Kazan-gun) és grup de volcans escut que s'estenen al llarg de la costa sud-oest de l'illa de Honshū, a la prefectura de Yamaguchi, Japó. El grup ha estat actiu des del final del Pliocè fins a l'actual Holocè, fa uns 9.000 anys.
El grup està format per colades de lava basàltica i dacítica, petits volcans escuts, cons d'escòria i doms de lava. En total són més de 40 cràters que s'estenen sobre una superfície aproximada de 400 km². El con volcànic Irao-yama és el punt més alt, amb 641 msnm. L'activitat volcànica en aquesta zona està relacionada amb la subducció de la placa filipina.

## Referències

* ↑ «Global Volcanism Program | Abu» (en anglès). [Consulta: 29 novembre 2020].
* ↑ «Abu». [Consulta: 29 novembre 2020].
# Mariano Andújar

Mariano Gonzalo Andújar 30 de juliol de 1983) és un futbolista argentí que juga com a porter. Ha format par del Catània cedit pel Nàpols.

## Referències

* ↑ «2014 FIFA World Cup Brazil: List of Players» (PDF). FIFA.com, 11-06-2014, p. 2 [Consulta: 15 octubre 2014]. Arxivat 4 April 2019$^{[Datemismatch]}$ a Wayback Machine.
* ↑ Copa Libertadores review Arxivat 2014-01-10 a Wayback Machine. at fifa.com
# Boxford

«Boxford» té aquests significats:
* Anglaterra:
** Boxford (Berkshire)
** Boxford (Suffolk)
* Estats Units:
** Boxford (Massachusetts)
** Boxford (Missouri)
# El Aguilar

El Aguilar és una localitat i municipi de l'altiplà argentí, situada al nord de la província de Jujuy, pertanyent al departament Humahuaca.
Està a una altitud propera als 3.980 msnm aproximadament, sent un dels centres urbans més elevats de país (el primer és Mina Pirquitas, a uns 4.120 msnm).
Incloent-ne la població rural, té 3.655 habitants (2001), el 89,3% menor als 6.918 habitants (1991) del cens anterior.

## Clima

De clima extremadament fred i sec, a causa de la seva altitud per sobre del nivell del mar hi ha gran transparència del seu cel i presenta alts nivells de radiació solar.

## Economia

El Aguilar destaca en el país per la seva acivitat mineria, per posseir grans jaciments de plom, zinc i fins i tot plata.

## Sismicitat

La sismicitat de l'àrea de Jujuy és freqüent i d'intensitat baixa, i un silenci sísmic de terratrèmols mitjans a greus cada 40 anys.
* Sisme de 1863: encara que aquesta activitat geològica catastròfica, succeeix des d'èpoques prehistòriques, el terratrèmol del 4 de gener de 1863 va marcar una fita important dins de la història d'esdeveniments sísmics de Jujuy, amb 6.4 Richter.
* Sisme de 1948: el 25 d'agost de 1848 amb 7.0 en l'escala Richter, va destruir edificacions i va obrir nombroses esquerdes en immenses zones
* Sisme de 2011: el 6 d'octubre de 2011 amb 6.2 Richter, va produir trencament de vidres i emparedats.
* Sisme de 2015: l'11 de febrer de 2015 amb 6,7 Richter

## Parròquies de l'Església catòlica a El Aguilar

Església catòlica :
| Prelatura territorial | Humahuaca |
| parròquia | Santa Bàrbara |

## Referències

* ↑ https://web.archive.org/web/20130808025505/http://www.mineria.gov.ar/proyecto/Jujuy/aguilar.htm Mina de El Aguilar]
* 1 2 Terremotos históricos ocurridos en la República Argentina
* ↑ «Fenómenos de licuefacción asociados a terremotos históricos. Su análisis en la evaluación del peligro sísmico en la Argentina». Arxivat de l'original el 12 d'octubre de 2013. [Consulta: 24 setembre 2012].
* ↑ «Obispado de Humahuaca». Arxivat de l'original el 2016-03-06. [Consulta: 24 març 2020].

## Enllaços externs

* Coord. geogràfiques i imatges satelitals
* Accuweather: El Aguilar
* Lloc federal IFAM
* Mapa satel·litari d'El Aguilar
# Daniel Ndunguidi Gonçalves

Daniel Ndunguidi Gonçalves (Buco Zau, 1 de gener de 1957) és un exfutbolista angolès de la dècada de 1980.
Fou internacional amb la selecció de futbol d'Angola. Pel que fa a clubs, destacà a Sport Luanda e Benfica, FC Luanda i C.D. Primeiro de Agosto.
Un cop es retirà fou entrenador.

## Referències

* ↑ «O futebol evoluiu muito e não há comparação possível - Ndunguidi» (en portuguès). JornalDosDesportos, 14-04-2015. [Consulta: 15 abril 2015].
* ↑ ; Batalha, José«Angola - List of Champions». RSSSF, 01-02-2018. [Consulta: 13 abril 2018].
* ↑ «A minha geração foi prejudicada» (en portuguès). JornalDosDesportos, 22-01-2013. Arxivat de l'original el 3 de març 2016. [Consulta: 6 agost 2013].
# Picotet nebulós

El picotet nebulós (Picumnus nebulosus) és una espècie d'ocell de la família dels pícids (Picidae) que habita boscos i clarianes fins als 1000 m, al sud-est del Brasil, Uruguai, el Paraguai i nord-est de l'Argentina.
# Nephelomys keaysi

Nephelomys keaysi és una espècie de mamífer rosegador de la família dels cricètids. Viu a altituds d'entre 1.000 i 2.600 msnm a Bolívia i el Perú. El seu hàbitat natural són els boscos humits de iunga primaris i secundaris. Es creu que no hi ha cap amenaça significativa per a la supervivència d'aquesta espècie, però algunes poblacions estan afectades per la desforestació i la transformació del seu medi per a usos agrícoles.
L'espècie fou anomenada en honor de Herbert H. Keays, que en recollí l'holotip.

## Referències

* ↑ Zeballos, H. Nephelomys keaysi. UICN 2016. Llista Vermella d'espècies amenaçades de la UICN, edició 2016, consultada el 23 gener 2017.
* ↑ Beolens, B.; Watkins, M.; Grayson, M. The Eponym Dictionary of Mammals (en anglès). Johns Hopkins University Press, 2009, p. 220. ISBN 978-0801893049.
Espècies d'orizominis :
Regne: Animalia · Embrancament: Chordata · Classe: Mammalia · Ordre: Rodentia · Família: Cricetidae ·  Subfamília: Sigmodontinae :
# María Tamara Raya Rodríguez

María Tamara Raya Rodríguez (27 d'agost de 1972) és una política espanyola membre del PSOE. És diputada per Santa Cruz de Tenerife des del 12 de gener de 2016 per les XI i XII legislatures.

## Biografia
### Professió

És diplomada en Ciències empresarials per la Universitat de La Laguna i màster en direcció i administració d'empreses.

### Carrera política

És consellera municipal del municipi de Puerto de la Cruz. El 20 de desembre de 2015 va ser triada diputada per Santa Cruz de Tenerife al Congrés dels Diputats i reelegida en 2016.

## Referències

* ↑ «Raya Rodríguez, María Tamara». [Consulta: 16 setembre 2017].
* ↑ «Tamara Raya Rodríguez». [Consulta: 16 setembre 2017].